**OSNOVNA ŠKOLA ANTUNA MIHANOVIĆA PETROVSKO**

Petrovsko 58 A, 49234 PETROVSKO

OIB: 29768513109

KLASA: 400-01/23-01/4

URBROJ: 2140-76/03-25-2

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**1. Obrazloženje općeg dijela izvještaja o izvršenju proračuna**

Osnovna škola Antuna Mihanovića Petrovsko posluje u skladu sa Zakonom o odgoju i obrazovanju u osnovnoj i srednjoj školi, vodi proračunsko računovodstvo temeljem Pravilnika o proračunskom računovodstvu i računskom planu, a fnarcijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu. Škola se financira iz više izvora. Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja. Sredstva za plaće, prijevoz djelatnika i ostale naknade za zaposlene isplaćuju se putem državne riznice. Materijalni troškovi financiraju se iz decentraliziranih sredstava KZŽ i njihovih ostalih sredstava, i jedan dio iz sredstava JLS -općine Petrovsko. Školska kuhinja se financirala iz državnog proračuna temeljem Odluke Vlade RH o kiterijima i načinu financiranja, odnosno sufinanciranja troškova prehrane za učenike osnovnih škola. U sklopu projekta Baltazar 8 imamo jednog pomoćnika u nastavi (troškove plaće, prijevoza i ostalih materijalnih prava isplaćuje KZŽ, iz sredstva Europskog socijalnog fonda, a dio KZŽ iz vlastitih sredstava.

Osnovna škola Antuna Mihanovića Petrovsko do 31.12.2024. godine je iz državnog proračuna (MZO) dobila sredstva za isplatu plaća i ostalih naknada zaposlenima, ostala sredstva za provedbu kurikularne reforme u iznosu od 948.196,88€. Povećani su prihodi u odnosu na prošlu godinu za 23 % zbog porasta plaća, povećanje materijalnih prava (regres, otpremnina,..) te odluke o besplatnim obrocima za sve učenike i higijenskim potrepštinama za učenice. Planirano povećanje plaća u iznosu od 10% je i ostvareno, tako da su i sami prihodi bili veći u odnosu na prošlu godinu. Vlada Republike Hrvatske donijela je Odluku o kriterijima i načinu financiranja, odnosno sufinanciranja troškova prehrane za sve učenike osnovnih škola za školsku godinu 2023./2024. Godinu. Cijena financiranja iznosi 1,33 € po obroku za svakog učenika, a doznačuje ih Ministarstvo znanosti i obrazovanja. Za polaznike predškole Općina Petrovsko je i ove godine donijela zaključak o sufinanciranju obroka u iznosu od 0,33 € obrok/učenik. Tako je sufinancirala školsku kuhinju samo za polaznike predškole, iz tog razloga indeks izvršenja je 15 % u odnosu na prošlu godinu, i izvršen je 90% u odnosu na plan. Općina je ukupno uplatila sredstva u iznosu od 530,97 €, sredstva za prehranu učenika, dodatnih ulaganja i financiranja u ovom razdoblju nije bilo. Vlastiti prihodi iznose 20% više od planiranih za 2024. Godinu, 304,86 €. Od planiraih donacija izvšena je samp kapitalna donacija knjiga za knjižnicu u iznosu od 250,00 €, a doniralo ju je DND Petrovsko. Izvršenje je 125 % u odnosu na plan i svega 36 % u odnosu na prošlu godninu.

 Decentralizirana sredstva dobivena od KZŽ za materijalne troškove iznosila su ukupno 39.352,21€. Utrošena su na materijalne troškove uglavnom prema planiranome, a u odnosu na prethodnu godninu za 41 % više zbog povećanja cijena robe i usluga za sve redovne troškove Škole. Dodatna sredstva koje je osnivač uplatio za financiranje različitih projekata su iznosila 51.441,92 €, znatno povećanje u odnosu na prošlu godinu (34%), najvećim dijelom zbog financiranja projektne dokumentacije, nabave bojlera za PŠ Slatina, izvanredni trošak kojeg nismo mogli predvidjeti (kvar) isto kao i nabava računala i pametne ploče (udar groma u postojeće). Izvornim sredstvima škola je pokrila i dio materijalnih troškove same škole, projekt Baltazar, E-tehničar, troškove natjecanja i drugo. Prihodi sredstava iz posebnih namjena, uplata roditelja za prijevoz učenika na terenske nastave, izlete i školsku prehranu učenika, iznosile su 9.054,46 €, 71 % u donosu na prošlogodišnje izvršenje zbog financiranja školske kuhinje iz državnog proračuna, 90 % izvršenje u odnosu na planirano.

Ukupni ostvareni prihodi na dan 31.12.2024. godine su 1.049.131,31 €, indeks izvršenja u odnosu na plan je 100 %. U odnosu na 2023. godinu za isto razdoblje, indeks povećanja je 24 %.

Ukupni ostvareni rashodi na dan 31.12.2024. godine su 1.050.109,91 €, u odnosu na planirano izvršenje je 99 %. Rashodi su također u odnosu na prethodnu godinu veći za 22 % zbog povećanja plaća te materijalnih troškova i financiranje projektne dokumentacije.

**2. Obrazloženje posebnog izvještaja o godišnjem izvršenju proračuna**

Povećanje rashoda u odnosu na plan, financiranih iz sredstava KZŽ, rezultat je povećanja cijena energenata i materijalnih troškova, iako racionalno trošimo sredstva. Materijalni i financijski rashodi utrošeni su uglavnom prema planiranome. Od neplaniranih hitnih intervencija imali smo ulaganje/kupnja bojlera za grijanje u PŠ Slatina, kupnja računala, monitora i pametne ploče koji su stradali prilikom udara groma, te financiranje projektne dokumentacije za izgradnj/dogradnju škole. Opći prihodi i primici planirani su bili djelomično i za pokrivanje materijalnih sredstava, ali ipak nije bilo potrebe, tako da je izvršenje manje u odnosu na planirano u tom pogledu. Prema planu su utrošena sredstva za provođenje projekta E-tehničar i PUN Baltazar, projekt Zalogajček se ne provodi od Odluke o sufinanciranju školske kuhinje. Iz općih prihoda financirana je nabava računovodstvenog programa, izrada projektne dokumentacije, nabava bojlera za PŠ Slatina, nabava pametne ploče. Donirana sredstva utrošena su na pokriće pomoćnih materijala za provođenje radionica u Školi, te financiranje prijevoza učnicima slabijeg imovinskg stanja. Rashodi za posebne namjene iznose 52 % . Provele su se sve terenske nastave i izleti koju su bile u planu za drugo polugodište 2023./2024. godine i prvo polugodište 2024./2025. godine. Rashodi za službena putovanja veći su u odnosu na prethodnu godinu zbog povećanja naknade za korištenje osobnog automobila u službene svrhe, isto kao i ostale naknade troškova zaposlenima (lokovožnja). Zbog nedostatka sredstava smo primorani na uštedu za neizbježne materijalne troškove.

 Rashodi iz izvora Ministarstva izvršeni su 99,96 % u odnosu na planirano i 23 % su veći u odnosu na prethodnu godinu za to razdoblje. Planirane naknade građanima i kućanstvima te rashodi na nabavu nefinancijske imovine, nabava udžbenika, provele su se prema potrebama, pa je izvršenje planirane nabave knjiga-udžbenika manje, a radnih udžbenika više od planiranog. Rashodi pokriveni iz sredstava Općine su uvelike smanjeni zbog školske kuhinje. Planirana je, ali ne i ostvarena nabava imovine (klime) iz sredstava JLS. Ukupni rashodi iznose 1.050.109,91 €, te su namjenski utrošeni prema planu.

Stanje novčanih sredstava na početku izvještajnog razdoblja bilo je 11.689,84€, a na kraju 8.723,90 €. Višak prethodne godine bio je 15.812,84 €, a ove godine ostvaren je manjak u iznosu od 978,60 €, zbog trošenja viškova od prethodnih godina. Ukupan višak koji se prenosi u narednu godinu iznosi 6.046,44 €. Višak iz izvora posebnih namjena iznosi 7.875,45 € , iz donacija 296,32 €, kzž izvorna sredstva 135,00 €, višak od JLS za šk. kuhinju predškolaraca iznosi 995,34 €, a manjak je ostvaren iz izvora mzo-a zbog školske kuhinje za 12/24 koja je uplaćena tek u 1/25 u iznosu od 3.209,67 €, uključujući višak sredstava dobivenih krajem godine za nabavu dijagnostičkih sredstava u iznosu od 965,00 €, te manjak od 46,00 € iz vlastitih sredstava za nenaplaćeni odvoz papira do kraja godine. Nenaplaćena potraživanja iznosila su 46,00 €, za otpadni papir, naplaćena su početkom 2025. godine.

**U Petrovskom,** 13.3.2025. godine

|  |  |  |
| --- | --- | --- |
|  |  | Predsjednica školskog odbora: |
|  |  | Tina Zorko |

.